Paġna Dawn it-testi huma disponibbli fuq: Il-Qorti Ġenerali, fil-Konferenza Plenarja tagħha tad-19 ta' Ġunju 2019, ħadet nota tal-fatt li t-teħid tal-ġurament tal-ħatra quddiem il-Qorti tal-Ġustizzja mill-Membri l-ġodda tal-Qorti Ġenerali ser iseħħ fis-26 ta' Settembru 2019 u li, għaldaqstant, skont it-tielet paragrafu tal-Artikolu 5 tal-Protokoll dwar l-Istatut tal-Qorti tal-Ġustizzja tal-Unjoni Ewropea, sakemm jieħdu l-kariga tagħhom il-Membri l-ġodda tal-Qorti Ġenerali: il-Presidenza tal-Qorti Ġenerali ser tiġi żgurata mill-President M. Jaeger; il-Viċi Presidenza tal-Qorti Ġenerali ser tiġi żgurata mill-Viċi President M. van der Woude; il-Presidenzi tal-Awli b'ħames u bi tliet Imħallfin ser jiġu żgurati mill-Presidenti ta' Awla I. Pelikánová, M. Prek, S. Frimodt Nielsen, H. Kanninen, D. Gratsias, G. Berardis, V. Tomljenović, A. Collins u S. Gervasoni; Lingwa tal-kawża: il-Ġermaniż B'digriet tal-21 ta' Mejju 2019, il-Qorti tal-Ġustizzja tal-Unjoni Ewropea (Is-Seba' Awla) ċaħdet l-appell bħala parzjalment manifestament inammissibbli u parzjalment manifestament infondat, u kkundannat lill-appellanti għall-ispejjeż tagħha stess. Lingwa tal-kawża: il-Ġermaniż Permezz ta' digriet tal-21 ta' Mejju 2019, il-Qorti tal-Ġustizzja tal-Unjoni Ewropea (L-Għaxar Awla) ċaħdet l-appell bħala manifestament infondat u kkundannat lill-appellanti sabiex tbati l-ispejjeż tagħha stess. Lingwa tal-kawża: il-Franċiż Permezz ta' digriet tal-24 ta' April 2019, il-Qorti tal-Ġustizzja (id-Disa' Awla) ħassret il-kawża mir-reġistru tagħha. Lingwa tal-kawża: il-Ġermaniż L-appellanti titlob li l-Qorti tal-Ġustizzja jogħġobha: tannulla s-sentenza tal-Qorti Ġenerali mogħtija fl-10 ta' Jannar 2019 fl-Kawża T-832/17, tilqa' l-ewwel u t-tielet talba mressqa fl-ewwel istanza fir-rikors tat-22 ta' Diċembru 2017, tikkundanna lill-Uffiċċju għall-ispejjeż tal-proċedura. L-appellanti tippreżenta tliet aggravji: It-tieni aggravju huwa wkoll ibbażat fuq evalwazzjoni legalment żbaljata tal-karattru distintiv fir-rigward tal-Artikolu 7(1)(b) tar-Regolament dwar it-trade mark tal-Unjoni Ewropea. Hija tqis li, fis-sentenza appellata, il-Qorti Ġenerali kkunsidrat b'mod legalment żbaljat li l-adegwatezza ta' prodotti u ta' servzzi li jkunu s-suġġett ta' "messaġġi pubbliċitarji" tikkostitwixxi karatterstika komuni rilevanti li tiġġustifika li l-karattru distintiv jiġi għalkollox miċħud fir-rigward tal-prodotti u tas-servizzi indikati fl-applikazzjoni. It-tielet aggravju jirreferi għal ksur tal-prinċipji ta' ugwaljanza fit-trattament u ta' amministrazzjoni tajba. Hija tqis li l-Qorti Ġenerali naqset b'mod legalment żbaljat milli teżamina jekk il-Bord tal-Appell ħax biżżejjed inkunsiderazzjoni r-reġistrazzjonijiet preċedenti rilevanti tal-appellanti u jekk iddeċidiex billi eżamina jekk id-deċiżjoni tiegħu kellhiex tapplika fl-istess sens jew le. L-assenza totali ta' teħid inkunsiderazzjoni ta' reġistrazzjonijiet preċedenti identiċi għall-EUIPO hija żball ta' liġi. Lingwa tal-kawża: l-Ispanjol Meta dispożizzjoni nazzjonali, bħall-Artikolu 3(3) tal-Orden TAS 2865/2003 [id-Digriet Ministerjali TAS 2865/2003], tissuġġetta l-aċċess għal assigurazzjoni volontarja jew fakultattiva kontinwata għall-kundizzjoni li tingħata prova ta' perijodi ta' kontribuzzjoni: huwa neċessarju li l-persuna kkonċernata kienet, f'xi mument fl-imgħoddi, suġġetta għal-leġiżlazzjoni Spanjola jew, skont l-Artikolu 6 tar-Regolament 883/2004, l-istituzzjoni kompetenti Spanjola għandha tieħu inkunsiderazzjoni l-perijodi ta' kontribuzzjoni mwettqa taħt il-leġiżlazzjoni ta' Stat Membru ieħor daqs li kieku dawn kienu kontribuzzjonijiet imwettqa fi Spanja? Lingwa tal-kawża: l-Ispanjol L-Artikoli 3(1) u 4 tad-Direttiva 93/13 għandhom jiġu interpretati fis-sens li klawżola stabbilita permezz ta' ftehim konkluż bejn konsumatur u bejjiegħ jew fornitur li permezz tiegħu tiġi emendata klawżola inġusta preċedenti tirrikjedi, sabiex titqies li hija trasparenti, li l-konsumatur ikun ġie informat, meta jiġi konkluż il-ftehim li jemenda, dwar in-natura inġusta tal-klawżola oriġinali jew, jekk ikun il-każ, dwar il-possibbiltà li l-imsemmija natura inġusta tkun tista' tiġi kkonstatata? F'dan ir-rigward, il-fatt li l-klawżola l-ġdida tkun ġiet innegozjata individwalment jeskludi fi kwalunkwe każ il-verifika tan-natura inġusta tal-istess klawżola? Lingwa tal-kawża: ir-Rumen Fil-każ ta' risposta fin-negattiv għall-ewwel domanda, l-Artikolu 6(1) tad-Direttiva 93/13/KEE għandu jiġi interpretat fis-sens li, wara l-konstatazzjoni tan-natura inġusta ta' tali klawżola, il-qorti nazzjonali tista' tapplika, permezz ta' proċess ġudizzjarju, rata ta' interessi fissa billi tagħmel riferiment għall-marġini fissa prevista għat-tieni sena tal-kuntratt jew għar-rata ta' interessi fissa prevista għall-ewwel sena? Fil-każ ta' risposta fin-negattiv għat-tieni domanda, l-Artikolu 6(1) tad-Direttiva 93/13/KEE u l-prinċipju ta' effettività għandhom jiġu interpretati fis-sens li, wara l-konstatazzjoni tan-natura inġusta ta' tali klawżola, dawn jipprekludu lill-qorti nazzjonali milli tistieden lill-partijiet jinnegozjaw sabiex jistabbilixxu rata ta' interessi ġdida, mingħajr ma tipprovdi kwalunkwe indizji? Fil-każ ta' risposta fin-negattiv għat-tielet domanda, liema soluzzjonijiet konformi mal-Artikolu 6(1) tad-Direttiva 93/13/KEE jippermettu li tiġi żgurata l-protezzjoni tal-konsumaturi? Lingwa tal-kawża: il-Ġermaniż Il-kawża tħassret mir-Reġistru tal-Qorti tal-Ġustizzja b'digriet tal-President tal-Qorti tal-Ġustizzja tat-23 ta' Mejju 2019. Lingwa tal-kawża: l-Ispanjol L-appellanti titlob li l-Qorti tal-Ġustizzja jogħġobha: tannulla s-sentenza tal-Qorti Ġenerali tat-12 ta' Frar 2019 mogħtija fil-Kawża T-201/17, Printeos S.A. vs Il-Kummissjoni Ewropea tagħti deċiżjoni fuq il-mertu tal-kawża billi tiċħad bħala infondata fl-intier tagħha t-talba għal kumpens ibbażata fuq it-tieni paragrafu tal-Artikolu 266 TFUE u fuq l-Artikoli 268 u 340 TFUE, kif ukoll fuq l-Artikolu 41(3) tal-Karta tad-Drittijiet Fundamentali tal-Unjoni Ewropea; tiċħad bħala inammissibbli, jew sussidjarjament, bħala infondata, it-talba għall-annullament tal-ittra tas-26 ta' Jannar 2017; tikkundanna lil Printeos S.A. għall-ispejjeż taż-żewġ istanzi. Il-Kummissjoni ssostni li l-Qorti Ġenerali wettqet żball ta' liġi fis-sentenza appellata dwar is-segwenti kwistjonijiet: It-tieni aggravju: il-Qorti Ġenerali interpretat l-Artikolu 266 TFUE b'mod żbaljat billi ddikjarat li dan l-artikolu kien jimponi fuq il-Kummissjoni obbligu assolut u inkundizzjonali li tħallas l-interessi moratorji f'każ ta' annullament ta' deċiżjoni li timponi sanzjoni jew multa, b'effett retroattiv sa mid-data tal-ħlas provviżorju. Ir-raba' aggravju: il-Qorti Ġenerali wettqet żball ta' liġi billi kkonfermat li l-kundizzjonijiet rikjesti mill-ġurisprudenza sabiex tiġi stabbilita r-responsabbiltà mhux kuntrattwali kienu ssodisfatti fil-każ odjern. Il-ħames aggravju: il-Qorti Ġenerali kisret il-prinċipji ta' legalità u ta' ċertezza legali billi ma applikatx, fil-kawża odjerna, l-Artikolu 90 tar-Regolament ta' Delega Nru 1286/2012 minkejja n-natura definittiva ta' deċiżjoni preċedenti li kienet tipprevedih. Lingwa tal-kawża: l-Olandiż Lingwa tal-kawża: l-Ispanjol Ir-rikorrenti titlob li l-Qorti tal-Ġustizzja jogħġobha: tikkundanna lir-Renju ta' Spanja għall-ispejjeż Il-Kummissjoni tqis li r-Renju ta' Spanja ma adottax ir-regoli nazzjonali dwar l-istallazzjoni ta' apparat ta' kejl individwali għall-konsum ta' tisħin, tkessiħ u misħun sħun fil-bini, skont l-Artikolu 9(3) tad-Direttiva 2012/27/UE. Lingwa tal-kawża: l-Ispanjol L-appellanti titlob li l-Qorti tal-Ġustizzja jogħġobha: tibgħat lura l-kawża quddiem il-Qorti Ġenerali; tirriżerva l-ispejjeż. Il-Qorti Ġenerali wettqet żball ta' liġi fl-interpretazzjoni tagħha tal-Artikolu 107(1) tat-Trattat u, b'mod partikolari, fl-interpretazzjoni tal-kunċett ta' vantaġġ tal-għajnuna mill-Istat u tad-dmir ta' evalwazzjoni tal-eżistenza tal-imsemmi vantaġġ mill-Kummissjoni. Dan l-uniku aggravju jista' jinqasam f'żewġ partijiet, li jirriżultaw mill-iżball ta' liġi identifikat: fit-tieni lok, anki fuq il-bażi ta' din l-evalwazzjoni żbaljata tal-kunċett ta' vantaġġ, il-Qorti Ġenerali tinterpreta b'mod żbaljat l-obbligu ta' diliġenza tal-Kummissjoni fil-kuntest tal-eżami tal-eżistenza ta' skema ta' għajnuna u twettaq żball ta' liġi fir-rigward tal-oneru tal-prova li l-Kummissjoni għandha sabiex turi l-eżistenza ta' vantaġġ f'dan il-każ. Lingwa tal-kawża: is-Slovakk L-Artikolu 35(5) tad-Direttiva 2009/72/KE tal-Parlament Ewropew u tal-Kunsill tat-13 ta' Lulju 2009 dwar ir-regoli komuni għas-suq intern fil-qasam tal-elettriku u li temenda d-Direttiva 2003/54/KE jista' jiġi interpretat, b'mod partikolari fid-dawl tal-premessa 34 tiegħu, fis-sens li jipprekludi leġiżlazzjoni nazzjonali li, bl-għan li tiggarantixxi l-protezzjoni tal-interess pubbliku, tawtorizza lill-ministeri sabiex jipparteċipaw fil-proċedura ta' regolamentazzjoni tariffarja quddiem l-awtorità regolatorja? Lingwa tal-kawża: il-Franċiż L-appellanti titlob li l-Qorti tal-Ġustizzja jogħġobha: tannulla parzjalment is-sentenza tal-Qorti Ġenerali tal-Unjoni Ewropea, tat-12 ta' Marzu 2019, fil-Kawża T-26/18, Franza vs Il-Kummissjoni; tikkundanna lill-Kummissjoni għall-ispejjeż. Il-Gvern Franċiż jitlob lill-Qorti tal-Ġustizzja tannulla parzjalment s-sentenza appellata sa fejn din tiċħad ir-rikors tagħha fir-rigward tal-parti tad-deċiżjoni kkontestata li tikkonċerna is-"sistema ta' kontroll defiċjenti ħafna Corse", għas-snin 2013 u 2014, sa fejn din tapplika korrezzjoni b'rata fissa ta' 100 % minħabba n-nuqqasijiet fis-sistema ta' kontroll tal-għajnuna skont is-superfiċji f'Haute-Corse. Insostenn tal-appell tiegħu il-Gvern Franċiż jinvoka aggravju uniku bbażat fuq żball ta' liġi. Il-Qorti Ġenerali bbażat ruħha fuq interpretazzjoni żbaljata tal-kundizzjonijiet previsti fil-punt 3.2.5 tal-Linji Gwida tal-2015 biex tistabbilixxi rata ta' korrezzjoni ogħla minn 25 %. Kien hemm konfużjoni minn-naħa tal-Qorti Ġenerali bejn il-prova li għandha tiġi prodotta fil-każ fejn l-għoti tal-għajnuna ma jkollu l-ebda bażi legali jew jikser ir-regoli tad-dritt tal-Unjoni u il-każ fejn in-nuqqasijiet fis-sistema ta' kontroll huma suffiċjentement serji li jwasslu għall-preżunzjoni li l-għajnuna tingħata bi ksur tad-dritt tal-Unjoni. Għalhekk il-Qorti Ġenerali kienet żbaljata meta ddeċidiet li l-esklużjoni mill-ispejjeż kollha ta' finanzjament tal-Unjoni kienet iġġustifikata u li l-korrezzjoni b'rata fissa ta' 100 % kienet fondata. Lingwa tal-kawża: it-Taljan L-appellanti titlob li l-Qorti tal-Ġustizzja jogħġobha: tannulla s-sentenza tal-Qorti Ġenerali (It-Tielet Awla) tad-19 ta' Marzu 2019, kawżi magħquda T-98/16 "Ir-Repubblika Taljana vs Il-Kummissjoni Ewropea" tiċħad ir-rikorsi ppreżentati fl-ewwel istanza sa fejn dawn jikkontestaw iċ-ċirkustanza li d-deċiżjoni kontenzjuża turi li ġew issodisfatti r-rekwiżiti tal-imputabbiltà lill-Istat għall-miżuri ineżami u għall-finanzjament tagħhom b'riżorsi tal-Istat; tibgħat il-kawża lura quddiem il-Qorti Ġenerali għall-finijiet tal-eżami tal-kumplament tal-motivi fl-ewwel istanza u tirriżerva l-ispejjeż tal-proċeduri tal-ewwel istanza u tal-appell. Permezz tas-sentenza appellata, il-Qorti Ġenerali annullat id-deċiżjoni kontenzjuża peress li "l-Kummissjoni ma pprovatx, b'mod suffiċjenti skont il-liġi, l-involviment tal-awtoritajiet pubbliċi Taljani fl-adozzjoni tal-miżura inkwistjoni u lanqas, konsegwentement, l-imputabbiltà ta' din il-miżura lill-Istat, fis-sens tal-Artikolu 107(1) TFUE" u "ma stabbilixxietx b'mod suffiċjenti, fid-deċiżjoni kkontestata, li r-riżorsi inkwistjoni kienu kkontrollati mill-awtoritajiet pubbliċi Taljani u li għalhekk dawn kienu għad-dispożizzjoni ta' dawn tal-aħħar". Il-Kummissjoni ssostni li s-sentenza appellata hija bbażata fuq kunsiderazzjonijiet infondati fid-dritt u fuq żnaturament tal-fatti, li jinvalidaw b'mod irrimedjabbli l-konklużjonijiet tagħha u d-dispożittiv tagħha. Il-Kummissjoni tinvoka żewġ aggravji: Fl-ewwel lok, il-Kummissjoni ssostni li l-Qorti Ġenerali kisret l-Artikolu 107(1) għal żewġ raġunijiet: il-Qorti Ġenerali wettqet żball fir-rigward tal-oneru tal-prova li għandu jiġi ssodisfatt mill-Kummissjoni sabiex tiddetermina jekk ġewx osservati r-rekwiżiti ta' imputabbiltà u ta' riżorsi tal-Istat, billi imponiet li l-Kummisskjoni għandha turi b'mod pożittiv l-eżistenza ta' influwenza dominanti, fl-istadji kollha tal-proċess li wasslu għall-adozzjoni tal-miżuri ineżami, min-naħa tal-awtoritajiet pubbliċi fuq l-entità li tagħti l-għanjuna, sempliċiment minħabba l-fatt li din tal-aħħar hija entità privata; il-Qorti Ġenerali wettqet żball fir-rigward tal-oneru tal-prova li għandu jiġi ssodisfatt mill-Kummissjoni sabiex tiddetermina jekk ġewx osservati r-rekwiżiti ta' imputabbiltà u ta' riżorsi tal-Istat, billi wettqet l-eżami u l-evalwazzjoni tal-provi prodotti mill-Kummissjoni fid-deċiżjoni kontenzjuża b'mod ifframmentat, mingħajr ma ħadithom inkunsiderazzjoni flimkien u billi ma ħaditx inkunsiderazzjoni l-kuntest usa' li minnu dawn jifformaw parti. Fit-tieni lok, il-konklużjonijiet tal-Qorti Ġenerali huma vvizzjati wkoll minn ineżattezzi materjali serji marbuta mal-fatti u mal-interpretazzjoni tad-dritt Taljan rilevanti, li jirriżultaw b'mod manifest mill-atti tal-kawża. Lingwa tal-kawża: l-Ingliż Talba bbażata fuq l-Artikoli 268 TFUE u intiża għal riżarċiment tad-danni allegatament subiti mir-rikorrenti minħabba t-talba mressqa mill-Uffiċċju Ewropew ta' Kontra l-Frodi (OLAF) lill-awtoritajiet doganali tal-Istati Membri sabiex dawn jirkupraw id-dazji antidumping għal lottijiet ta' silikon esportati mit-Taïwan lejn l-Unjoni Ewropea. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO tat-12 ta' Ottubru 2017 (Każ R 349/2017-2), dwar proċedimenti ta' oppożizzjoni bejn Sky u A. Negru. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO tas-26 ta' Frar 2018 (Każ R 1438/2017-2), dwar proċedimenti ta' oppożizzjoni bejn Dentsply De Trey u IDS. Lingwa tal-kawża: l-Ispanjol Rikors ippreżentat kontra d-deċiżjoni tar-Raba' Bord tal-Appell tal-EUIPO tal-11 ta' April 2018 (Każ R 451/2017-4), dwar proċedimenti ta' oppożizzjoni bejn J. García Carrión u Codorníu. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO tal-4 ta' April 2018 (Każ R 163/2018-2), dwar applikazzjoni għar-reġistrazzjoni tas-sinjal verbali MicroGarden bħala trade mark tal-Unjoni Ewropea. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO tat-3 ta' Mejju 2018 (Każ R 2341/2017-2), dwar ir-reġistrazzjoni internazzjonali li tirreferi għall-Unjoni Ewropea tat-trade mark verbali ProAssist. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tikkundanna lill-konvenut għall-ispejjeż. Insostenn tar-rikors tiegħu, ir-rikorrent jinvoka sitt motivi. L-ewwel motiv, ibbażat fuq l-allegazzjoni li l-konvenut wettaq żball manifest ta' evalwazzjoni tal-fatti meta sostna li r-rikorrent allegatament jappoġġja r-reġim Sirjan u jibbenefika minnu, meta tali perspettiva hija manifestament infondata. It-tieni motiv, ibbażat fuq l-allegazzjoni li twettaq ksur tal-prinċipju ġenerali ta' proporzjonalità u li l-miżuri meħuda fl-atti kkontestati ser ikollhom tali effetti li għandhom jitqiesu bħala sproporzjonati fihom infushom. Il-konsegwenzi ekonomiċi tas-sanzjonijiet kontra r-rikorrent allegatament ser ikunu diżastrużi u sproporzjonati meta mqabbla mal-għanijiet li l-atti kkontestati jridu jilħqu. It-tielet motiv, ibbażat fuq l-allegazzjoni li twettaq ksur sproporzjonat tad-dritt għal proprjetà u tad-dritt għax-xogħol, sa fejn il-miżuri kkontestati allegatament jipprekludu t-tgawdija paċifika tar-rikorrent tal-proprjetà tiegħu u l-libertà ekonomika tiegħu billi jiksru l-ewwel Protokoll addizzjonali għall-Konvenzjoni għall-Protezzjoni tad-Drittijiet tal-Bniedem u tal-Libertajiet Fundamentali. Ir-raba' motiv, ibbażat fuq l-allegazzjoni ta' użu ħażin ta' poter. L-atti kkontestati ġew adottati bil-għan li jintlaħqu għanijiet differenti minn dawk imsemmija fihom, b'mod partikolari li jiġi mmirat ir-rikorrent innifsu minflok ir-reġim għal motivi li huwa ma jafx bihom, u għalhekk allegatament huma vvizjati b'użu ħażin ta' poter. Il-ħames motiv, ibbażat fuq l-allegazzjoni li twettaq ksur tal-obbligu ta' motivazzjoni stipulat fit-tieni paragrafu tal-Artikolu 296 TFUE. Il-motivazzjoni mogħtija għall-atti kkontestati allegatament hija, fil-verità, sempliċi formalità u probabbilment ma ġietx meqjusa mill-konvenut. Is-sitt motiv, ibbażat fuq l-allegazzjoni li twettaq ksur tad-drittijiet tad-difiża u tad-dritt għal smigħ xieraq. Ir-rikorrent allegatament qatt ma kien f'pożizzjoni biex jingħata smigħ qabel l-impożizzjoni tal-miżuri restrittivi kkontestati, u għalhekk ma setax jeżerċita d-drittijiet tad-difiża tiegħu b'mod korrett, inkluż id-dritt tiegħu għal smigħ, iggarantit b'mod partikolari bl-Artikolu 6(3) tal-Konvenzjoni Ewropea tad-Drittijiet tal-Bniedem u l-Artikolu 48(2) tal-Karta tad-Drittijiet Fundamentali tal-Unjoni Ewropea. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tikkundanna lill-konvenut għall-ispejjeż. Insostenn tar-rikors tiegħu, ir-rikorrent jinvoka sitt motivi. L-ewwel motiv, ibbażat fuq l-allegazzjoni li l-konvenut wettaq żball manifest ta' evalwazzjoni tal-fatti meta sostna li r-rikorrent allegatament jappoġġja r-reġim Sirjan u jibbenefika minnu, meta tali perspettiva hija manifestament infondata It-tieni motiv, ibbażat fuq l-allegazzjoni li twettaq ksur tal-prinċipju ġenerali ta' proporzjonalità u li l-miżuri meħuda fl-atti kkontestati ser ikollhom tali effetti li għandhom jitqiesu bħala sproporzjonati fihom infushom. Il-konsegwenzi ekonomiċi tas-sanzjonijiet kontra r-rikorrent allegatament ser ikunu diżastrużi u sproporzjonati meta mqabbla mal-għanijiet li l-atti kkontestati jridu jilħqu It-tielet motiv, ibbażat fuq l-allegazzjoni li twettaq ksur sproporzjonat tad-dritt għal proprjetà u tad-dritt għax-xogħol, sa fejn il-miżuri kkontestati allegatament jipprekludu t-tgawdija paċifika tar-rikorrent tal-proprjetà tiegħu u l-libertà ekonomika tiegħu billi jiksru l-ewwel Protokoll addizzjonali għall-Konvenzjoni għall-Protezzjoni tad-Drittijiet tal-Bniedem u tal-Libertajiet Fundamentali Ir-raba' motiv, ibbażat fuq l-allegazzjoni ta' użu ħażin ta' poter. L-atti kkontestati ġew adottati bil-għan li jintlaħqu għanijiet differenti minn dawk imsemmija fihom, b'mod partikolari li jiġi mmirat ir-rikorrent innifsu minflok ir-reġim għal motivi li huwa ma jafx bihom, u għalhekk allegatament huma vvizjati b'użu ħażin ta' poter. Il-ħames motiv, ibbażat fuq l-allegazzjoni li twettaq ksur tal-obbligu ta' motivazzjoni stipulat fit-tieni paragrafu tal-Artikolu 296 TFUE. Il-motivazzjoni mogħtija għall-atti kkontestati allegatament hija, fil-verità, sempliċi formalità u probabbilment ma ġietx meqjusa mill-konvenut. Is-sitt motiv, ibbażat fuq l-allegazzjoni li twettaq ksur tad-drittijiet tad-difiża u tad-dritt għal smigħ xieraq. Ir-rikorrent allegatament qatt ma kien f'pożizzjoni biex jingħata smigħ qabel l-impożizzjoni tal-miżuri restrittivi kkontestati, u għalhekk ma setax jeżerċita d-drittijiet tad-difiża tiegħu b'mod korrett, inkluż id-dritt tiegħu għal smigħ, iggarantit b'mod partikolari bl-Artikolu 6(3) tal-Konvenzjoni Ewropea tad-Drittijiet tal-Bniedem u l-Artikolu 48(2) tal-Karta tad-Drittijiet Fundamentali tal-Unjoni Ewropea. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tikkundanna lill-konvenut għall-ispejjeż. Insostenn tar-rikors tiegħu, ir-rikorrent jinvoka sitt motivi. L-ewwel motiv, ibbażat fuq l-allegazzjoni li l-konvenut wettaq żball manifest ta' evalwazzjoni tal-fatti meta sostna li r-rikorrent allegatament jappoġġja r-reġim Sirjan u jibbenefika minnu, meta tali perspettiva hija manifestament infondata. It-tieni motiv, ibbażat fuq l-allegazzjoni li twettaq ksur tal-prinċipju ġenerali ta' proporzjonalità u li l-miżuri meħuda fl-atti kkontestati ser ikollhom tali effetti li għandhom jitqiesu bħala sproporzjonati fihom infushom. Il-konsegwenzi ekonomiċi tas-sanzjonijiet kontra r-rikorrent allegatament ser ikunu diżastrużi u sproporzjonati meta mqabbla mal-għanijiet li l-atti kkontestati jridu jilħqu. It-tielet motiv, ibbażat fuq l-allegazzjoni li twettaq ksur sproporzjonat tad-dritt għal proprjetà u tad-dritt għax-xogħol, sa fejn il-miżuri kkontestati allegatament jipprekludu t-tgawdija paċifika tar-rikorrent tal-proprjetà tiegħu u l-libertà ekonomika tiegħu billi jiksru l-ewwel Protokoll addizzjonali għall-Konvenzjoni għall-Protezzjoni tad-Drittijiet tal-Bniedem u tal-Libertajiet Fundamentali. Ir-raba' motiv, ibbażat fuq l-allegazzjoni ta' użu ħażin ta' poter. L-atti kkontestati ġew adottati bil-għan li jintlaħqu għanijiet differenti minn dawk imsemmija fihom, b'mod partikolari li jiġi mmirat ir-rikorrent innifsu minflok ir-reġim għal motivi li huwa ma jafx bihom, u għalhekk allegatament huma vvizjati b'użu ħażin ta' poter. Il-ħames motiv, ibbażat fuq l-allegazzjoni li twettaq ksur tal-obbligu ta' motivazzjoni stipulat fit-tieni paragrafu tal-Artikolu 296 TFUE. Il-motivazzjoni mogħtija għall-atti kkontestati allegatament hija, fil-verità, sempliċi formalità u probabbilment ma ġietx meqjusa mill-konvenut. Is-sitt motiv, ibbażat fuq l-allegazzjoni li twettaq ksur tad-drittijiet tad-difiża u tad-dritt għal smigħ xieraq. Ir-rikorrent allegatament qatt ma kien f'pożizzjoni biex jingħata smigħ qabel l-impożizzjoni tal-miżuri restrittivi kkontestati, u għalhekk ma setax jeżerċita d-drittijiet tad-difiża tiegħu b'mod korrett, inkluż id-dritt tiegħu għal smigħ, iggarantit b'mod partikolari bl-Artikolu 6(3) tal-Konvenzjoni Ewropea tad-Drittijiet tal-Bniedem u l-Artikolu 48(2) tal-Karta tad-Drittijiet Fundamentali tal-Unjoni Ewropea. Lingwa tal-kawża: il-Ġermaniż Ir-rikorrenti titlob li l-Qorti Ġenerali jogħġobha: tannulla l-Artikolu 5(8) u (9) tal-Anness I u l-Artikolu 5(8) u (9) tal-Anness II tad-Deċiżjoni tal-Aġenzija għall-Koperazzjoni tar-Regolaturi tal-Enerġija Nru 02/2019 tal-21 ta' Frar 2019; tannulla t-tieni nofs tas-sentenza tal-Artikolu 10(4) u l-Artikolu 10(5), it-tieni sentenza tal-Artikolu 16(2) u l-Artikolu 16(3)(d)(vii) tal-Anness I kif ukoll l-Artikolu 17(3)(d)(vii) tal-Anness II tad-Deċiżjoni tal-Aġenzija għall-Koperazzjoni tar-Regolaturi tal-Enerġija Nru 02/2019 tal-21 ta' Frar 2019; sussidjarjament — fil-każ li l-Qorti Ġenerali tqis li d-dispożizzjonijiet tal-Anness I u tal-Anness II, li fil-punt 1 qed jintalab l-annullament tagħhom, huma marbuta b'mod inseparabbli mad-dispożizzjonijiet l-oħra tal-artikoli jew tal-annessi rispettivi jew tad-Deċiżjoni Nru 02/2019 tal-Aġenzja għall-Koperazzjoni tar-Regolaturi tal-Enerġija tal-21 ta' Frar 2019 kollha kemm hi, tannulla l-artikoli, jew l-annessi rispettivi jew id-deċiżjoni kollha kemm hi; sussidjarjament — fil-każ li l-Qorti Ġenerali tqis li d-dispożizzjonijiet tal-Anness I u tal-Anness II, li fil-punt 2 qed jintalab l-annullament tagħhom, huma marbuta b'mod inseparabbli mad-dispożizzjonijiet l-oħra tal-artikoli jew tal-annessi rispettivi jew tad-Deċiżjoni Nru 02/2019 tal-Aġenzija għall-Koperazzjoni tar-Regolaturi tal-Enerġija tal-21 ta' Frar 2019 kollha kemm hi, tannulla l-artikoli, jew l-annessi rispettivi jew id-deċiżjoni kollha kemm hi; kif ukoll tikkundanna lill-konvenuta għall-ispejjeż. Insostenn tar-rikors tagħha, ir-rikorrenti tinvoka l-motivi li ġejjin. Ksur tal-Artikoli 14 sa 16 tar-Regolament dwar is-suq intern tal-elettriku li ser jidħol fis-seħħ fi żmien qasir, flimkien mal-Artikolu 13(2) TUE u l-prinċipju ġenerali ta' ċertezza legali. Fl-ewwel motiv qed jiġi kkontestat il-fatt li, bil-kjarifika fl-Artikolu 5(8)(b) u (c) tal-Annessi I u II tad-Deċiżjoni 02/2019 dwar x'inhuwa element kritiku tan-netwerk, il-konvenuta tmur kontra l-istruttura bażika tal-Artikoli 14 sa 16 tar-Regolament dwar is-suq intern tal-elettriku fis-seħħ mill-1 ta' Jannar 2020. L-Artikoli 14 sa 16 tar-Regolament dwar is-suq intern tal-elettriku huma intiżi sabiex jirregolaw kif konġestjonijiet fil-grilja interni għandhom jittieħdu inkunsiderazzjoni fil-kalkolu tal-kapaċità ta' kummerċ transkonfinali. Skont l-Artikolu 16(8) tar-Regolament dwar is-suq intern tal-elettriku, teżisti preżunzjoni inkonfutabbli li ma teżisti ebda diskriminazzjoni fil-flussi transkonfinali tal-elettriku, meta titqiegħed għad-dispożizzjoni tal-kummerċ transkonfinali fuq elementi tan-netwerk interni u elementi tan-netwerk transkonfinali kapaċità minima ta' 70 % tal-element tan-netwerk inkwistjoni. Skont l-Artikolu 16(4) tar-Regolament dwar is-suq intern tal-elettriku, il-miżuri ta' dispaċċ mill-ġdid ma għandhomx jintużaw lil hinn mill-kapaċità minima. Minbarra dan, kapaċità minima ta' żona tal-offerta tista' tiġi osservata unikament bil-kunsens tal-Istat Membru kkonċernat. Minbarra dan, il-kapaċità minima ta' 70 % hija inizjalment fil-forma ta' trajettorja lineari progressiva. Il-kapaċità minima ta' 70 % u t-trajettorja lineari jieħdu inkunsiderazzjoni l-fatt li l-iżvilupp tan-netwerk intern jirrikjedi ż-żmien. Bil-kontra, din l-istruttura bażika tinqaleb bl-Artikolu 5(8)(b) u (c) tal-Annessi I u II tad-Deċiżjoni minħabba li l-kapaċità minima ta' 70 % tista' tiġi applikata biss għall-elementi tan-netwerk interni, jekk l-operatur tas-sistema ta' trażmissjoni jkun jista' jipproduċi prova li konfigurazzjoni ġdida taż-żona tal-offerta jew iktar dispaċċ mll-ġdid jew iktar żvilupp tan-netwerk ikunu inqas effiċjenti. Minbarra dan, il-kriterju ta' effiċjenza skont l-Artikolu 5(8)(c) tal-Anness I u II tad-Deċiżjoni jevita l-kapaċità minima ta' 70 % stabbilita, peress li fil-prattika ma jkunx jista' jiġi ssodisfatt. Il-kunsiderazzjoni bikrija ta' kontromiżuri skont it-tieni nofs tas-sentenza tal-Artikolu 10(4) u l-Artikolu 10(5) kif ukoll skont it-tieni sentenza tal-Artikolu 16(2) u l-Artikolu 16(3)(d)(vii) tal-Anness I u skont l-Artikolu 17(3)(d)(vii) tal-Anness II tikser l-Artikolu 16(4) tar-Regolament dwar is-suq intern tal-elettriku, li jgħid li l-kapaċità massima għandha tkun disponibbli għall-parteċipant fis-suq. Fil-kuntest tat-tieni motiv qed jiġi allegat li d-Deċiżjoni tirrestrinġi b'mod indebitu t-tliet sitwazzjonijiet ta' eżenzjoni eżistenti rigward it-teħid inkunsiderazzjoni tal-elementi ta' netwerk interni skont il-punt 1.7 tal-Anness I tar-Regolament (KE) Nru 714/2009, peress li d-deċiżjoni tipprevedi biss il-kriterju ta' effiċjenza u implimentatu b'mod żbaljat. Ksur tal-prinċipju ta' proporzjonalità Ir-raba' motiv huwa bbażat fuq il-fatt li l-esklużjoni tal-elementi ta' netwerk interni permezz tal-kriterju ta' effiċjenza skont l-Artikolu 5(8)(c) tal-Annessi I u II tad-Deċiżjoni tikser il-prinċipju ta' proporzjonalità, peress li din l-eskużjoni tipperikola s-sigurtà tas-sistema u ma tikkostitwixxix il-miżura l-inqas rigoruża. Difetti formali fid-deċiżjoni kkontestata Fil-kuntest tal-ħames motiv qed jiġi allegat li d-deċiżjoni tikser l-Artikolu 2 u l-Artikolu 4 tar-Regolament Nru 1 tal-15 ta' April 1958 li jistabbilixxi l-lingwi li għandhom jintużaw mill-Komunità Ekonomika Ewropea (ĠU Edizzjoni Speċjali bil-Malti, Kapitolu 1, Vol. 1, p. 3), peress li l-pubblikazzjoni u l-komunikazzjoni tagħha saru biss bl-lingwa Ingliża. Din tikser ukoll l-obbligu ta' motivazzjoni u ġiet adottata mill-Aġenzja li aġixxiet lil hinn mill-kompetenza tagħha. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-konvenut u lil ko-konvenuti eventwali għall-ispejjeż. Ksur tal-Artikolu 8(1)(b) tar-Regolament 2017/1001 tal-Parlament Ewropew u tal-Kunsill. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tannulla d-Deċiżjoni tal-Kummissjoni C(2018) 9209 finali tat-8 ta' Jannar 2019 fil-każ dwar l-għajnuna mill-Istat SA.45765 (2018/NN) — Il-Litwanja — Appoġġ lill-impjanti tal-enerġija li jipproduċu l-elettriku minn sorsi ta' enerġija rinnovabbli; tikkundanna lill-konvenuta għall-ispejjeż. Insostenn tar-rikors tagħhom, ir-rikorrenti jinvokaw motiv wieħed, ibbażat fuq l-allegazzjoni li l-Kummissjoni naqset milli tniehdi proċedura ta' investigazzjoni formali, u b'dan il-mod ċaħħdet lir-rikorrenti mid-drittijiet proċedurali pprovduti fl-Artikolu 108(2) TFUE. Ir-rikorrenti jargumentaw li l-evidenza kollha tindika li l-Kummissjoni missha kellha dubji dwar il-kompatibbiltà tal-għajnuna mill-Istat u l-mod ta' ffinanzjar tagħha mas-suq intern u mad-dritt tal-Unjoni Ewropea. Għaldaqstant, hija kien imissha fetħet investigazzjoni formali. Ir-rikorrenti jagħmlu riferiment għal ammont sostanzjali ta' evidenza li jvarja bejn it-tul tal-fażi ta' qabel in-notifika u l-għoti ta' żmien sproporzjonat bejn dik il-fażi u l-proċedura preliminari ta' eżami, ċirkustanzi oħrajn li d-deċiżjoni kkontestata kienet adottata fihom u l-allegati żbalji riflessi fil-kontenut ta' dik id-deċiżjoni, li, skont huma, ma hijiex immotivata suffiċjentement u hija vvizzjata bi żbalji manifesti ta' evalwazzjoni u assenza ta' evalwazzjoni. Dawn il-fatturi allegatament juru li l-Kummissjoni għamlet analiżi insuffiċjenti tal-aspetti rilevanti u ma kellhiex l-informazzjoni kollha meħtieġa qabel iddikjarat l-għajnuna mill-Istat u l-metodu ta' ffinanzjar tagħha bħala kompatibbli mas-suq intern u mad-dritt tal-Unjoni. B'mod partikolari, huwa allegat li (i) il-Kummissjoni żbaljat fl-evalwazzjoni tagħha tal-iskema waħedha tas-Sorsi ta' Enerġija Rinnovabbli (SER) u t-taxxa tas-SER, filwaqt li interpretat il-qafas leġiżlattiv Litwan u l-ilmenti tar-rikorrenti b'mod żbaljat; (ii) il-Kummissjoni naqset milli tevalwa għajnuna għall-investiment mogħtija lil ġeneraturi ta' SER u għaldaqstant l-evalwazzjoni sostantiva tagħha hija inkompleta u insuffiċjenti; (iii) il-Kummissjoni żbaljat fl-evalwazzjoni tagħha tal-eżenzjonijiet mit-taxxa taħt l-Artikolu 107(1) TFUE; (iv) l-evalwazzjoni tal-Kummissjoni tal-kompatibbiltà tal-iskema ta' SER mas-suq intern kienet inadegwata u żbaljata; u (v) l-evalwazzjoni tal-kompatibbiltà tal-metodu ta' ffinanzjar mad-dritt tal-Unjoni huwa żbaljat u insuffiċjenti. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tikkundanna lill-Kunsill għall-ispejjeż tar-rikorrent, imġarrba b'riżultat ta' dan ir-rikors. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tikkundanna lill-Kunsill għall-ispejjeż tar-rikorrent, imġarrba b'riżultat ta' dan ir-rikors. Lingwa tal-kawża: it-Taljan Ir-rikorrent jitlob li l-Qorti Ġenerali jogħġobha: tannulla d-deċiżjoni mogħtija mill-Kummissjoni fit-2 ta' Awwissu 2018; tikkundanna lill-Kummissjoni tħallas is-somma ta' EUR 21 440; tikkundanna lill-Kummissjoni tħallas interessi moratorji mit-23 ta' Jannar 2017 sal-ħlas; tikkundanna lill-Kummissjoni għall-ispejjeż; Sussidjarjament: tobbliga lill-Kummissjoni tirrikonoxxi li ċ-ċirkustanzi tal-każ jaqgħu taħt il-każ partikolari deskritt fl-Artikolu 10 tar-Regoli (fis-seħħ qabel l-2006), filwaqt li tipproċedi għar-rimbors tas-somma mitluba prinċipalment; Iktar sussidjarjament: tobbliga lill-Kummissjoni titlob l-opinjoni tal-Kumitat Mediku skont l-Artikoli 20 u 22 tar-Regoli komuni (posterjuri għall-2006). L-Awtorità tal-Ħatra tiċħad fir-rigward tar-rikorrent f'din il-kawża, li fir-rigward tiegħu diġà ġiet irrikonoxxuta invalidità permanenti u totali minħabba marda kkaġunata mix-xogħol, l-applikazzjoni tal-Artikolu 10 tar-Regoli dwar l-assigurazzjoni għar-riskji ta' mard, ta' inċident u ta' mard ikkaġunat mix-xogħol fis-seħħ qabel l-1 ta' Jannar 2006 fir-rigward ta' rimbors għal kura relatata mal-għeluq ta' "okklużjoni mhux kompluta" ta' ħsara għall-apparat respiratorju tar-rikorrent indebbolit mill-marda kkaġunata mix-xogħol. Insostenn tar-rikors tiegħu r-rikorrent jinvoka tliet motivi. L-ewwel motiv ibbażat fuq il-fatt li r-rapport tat-tabib tar-rikorrent u r-riżultat miksub ma jħallux dubju fir-rigward tal-urġenza u tan-neċessità tal-kura tiegħu fis-sens tal-Artikolu 10 tar-Regoli. It-tieni motiv ibbażat fuq ksur tal-prinċipji ta' amministrazzjoni tajba minħabba d-dokumentazzjoni mhux kompluta pprovduta lill-espert, li rrefera għalih it-tabib indikat minnha, previst fl-Artikolu 23, kif ukoll minħabba l-aġir anormalment mhux etiku tat-tliet tobba li intervenjew f'din il-fażi, fosthom ir-rifjut tal-funzjonijiet bażiċi tal-imnieħer u fuq kollox tal-protezzjoni kontra l-infezzjonijiet tal-apparat respiratorju indebbolit tar-rikorrent, għaldaqstant ir-rifjut tal-benefiċċju tal-għeluq tal-okklużjoni mhux kompluta li seħħ. Lingwa tar-rikors: il-Ġermaniż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-ewwel sentenza tal-Artikolu 94(1) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 58(1)(a) tar-Regolament (UE) 2017/1001 tal-Parlament Ewropew u tal-Kunsill. Lingwa tal-kawża: it-Taljan Ir-rikorrent jitlob li l-Qorti Ġenerali jogħġobha: tannulla r-Regolament ikkontestat Nru 2019/474, b'mod partikolari l-Artikolu 1(1) u t-tieni sentenza tal-Artikolu 2 tiegħu, u tiddeċiedi li, b'konsegwenza ta' dan l-annullament, id-Direttiva 2019/475 hija mingħajr effett sa fejn hija funzjonalment marbuta mar-regolament ikkontestat; sakemm tinqata' s-sentenza, tissospendi l-applikazzjoni tar-regolament ikkontestat u tad-Direttiva 2019/475 sal-ġurnata tas-sentenza tal-Qorti Ġenerali; sakemm tinqata' s-sentenza, tordna s-sospensjoni tal-implementazzjoni tal-miżuri ta' eżekuzzjoni kollha li jinkludu r-Regolament Nru 2019/474 u d-Direttiva 2019/475, b'mod partikolari dawk relatati mar-reġistrazzjoni tal-vetturi bil-mutur previsti mil-Liġi tal-1 ta' Diċembru 2018, Nru 132 (il-Liġi ta' Konverżjoni tad-Digriet-Liġi tal-4 ta' Ottubru 2018, Nru 113); tilqa' eventwalment ix-xhieda li r-rikorrent jirriżerva d-dritt li jressaq sabiex jiġu kkonfermati ċ-ċirkustanzi fattwali deskritti fir-rikors tiegħu; fi kwalunkwe każ, tikkundanna lill-Kunsill tal-Unjoni Ewropea u l-Parlament Ewropew għall-ispejjeż kollha tal-kawża. Dan ir-rikors huwa intiż għall-annullament tar-Regolament (UE) 2019/474 tal-Parlament Ewropew u tal-Kunsill tad-19 ta' Marzu 2019 li jemenda r-Regolament (UE) Nru 952/2013 li jistabbilixxi l-Kodiċi Doganali tal-Unjoni, b'mod partikolari l-partijiet li jikkonċernaw l-iskema doganali fil-muniċipju Taljan ta' Campione d'Italia u tal-ilmijiet limitrofi tal-Lago di Lugano (Artikolu 1 u t-tieni sentenza tal-Artikolu 2). Insostenn tar-rikors tiegħu, ir-rikorrent jinvoka tliet motivi. L-ewwel motiv ibbażat fuq il-ksur tal-obbligu ta' motivazzjoni F'dan ir-rigward huwa sostnut li, bi ksur tal-Artikolu 296(2) TFUE, ir-regolament ikkontestat huwa mmotivat b'mod kontradittorju u li fih lakuni. Fil-fatt, fir-rigward tal-inklużjoni ta' Campione fis-sistema doganali Ewropea, huwa sostnut li r-raġunijiet storiċi li jiġġustifikaw l-esklużjoni tiegħu, bħall-iżolament u l-iżvantaġġi ekonomiċi, ma għadhomx jgħoddu. Madankollu, l-iżolament tal-muniċipju għadu hemm u l-iżvantaġġi ekonomiċi kibru minħabba li l-Casino, li jirrappreżenta l-uniku sors ta' dħul għall-muniċipju, ġie ddikkjarat insolventi. It-tieni motiv ibbażat fuq il-ksur tad-dritt internazzjonali Huwa sostnut f'dan ir-rigward li l-obbligu tar-rispett tad-dritt internazzjonali, kemm konvenzjonali kif ukoll konswetudinarju, minbarra li huwa s-suġġett tal-Artikolu 3(5) TFUE ġie spiss kkonfermat mill-Qorti tal-Ġustizzja. Madankollu, r-regolament ikkontestat (u d-Direttiva 2019/475 li hija marbuta miegħu) emenda s-sistema doganali li hija suġġett ta' regola ta' dritt internazzjonali konswetudinarju adottata bejn l-Italja u l-Isvizzera u rikonoxxuta mill-Unjoni hija stess, li abbażi tagħha Campione hija suġġetta għas-sistema doganali Svizzera. Għalhekk, ir-regolament kiser obbligu internazzjonali li kellu jirrispetta b'applikazzjoni tat-trattat u tal-ġurisprudenza tal-Qorti tal-Ġustizzja. It-tielet motiv ibbażat fuq il-ksur tad-dritt ta' moviment liberu taċ-ċittadini Ewropej Huwa sostnut f'dan ir-rigward li r-regolament ikkontestat jinkludi konsegwenzi li jidħlu f'kunflitt mad-dritt mogħti mill-Artikolu 21 TFUE u mill-Artikolu 45 tal-Karta tad-Drittijiet Fundamentali tal-Unjoni Ewropea. Fil-fatt, l-applikazzjoni tas-sistema doganali tal-Unjoni għall-Muniċipju ta' Campione, minflok is-sistema doganali Svizzera, jimplika li, mad-dħul u mal-ħruġ minn Campione (kemm mill-art jew minn fuq il-Lago) tiġi stabbilita barriera fiżika u li jsiru l-kontrolli korrispondenti fuq il-persuni u fuq il-merkanzija intiżi sabiex tiġi ggarantita l-applikazzjoni tar-regoli Ewropej u Svizzeri.
Extracted from C_238_2019.html